На основу члана 12. Закона о социјалној заштити („Службени гласник Републике Србије“, број 24/11), члана 37. Статута Града Ниша („Службени лист Града Ниша“, број 88/08 и 143/16) и члана 9. Одлуке о оснивању Сигурне куће за жене и децу жртве породичног насиља („Службени лист Града Ниша“, број 94/2010) Скупштина Града Ниша, на седници одржаној \_\_\_\_\_\_\_ 2017. године донела је

**Р Е Ш Е Њ Е**

**I ДАЈЕ СЕ САГЛАСНОСТ** на измену и допуну Статута установе „Сигурна кућа за жене и децу жртве породичног насиља" из Ниша, која је усвојена Одлуком број: 372 коју је донео Управни одбор установе на седници одржаној 20.04.2017. године.

**II** Решење доставити установи Сигурна кућа за жене и децу жртве породичног насиља Ниш и Градској Управи Града Ниша – Секретаријату за дечију и социјалну заштиту.

Број:

У Нишу,

**СКУПШТИНА ГРАДА НИША**

Председник

Мр Раде Рајковић

ОБРАЗЛОЖЕЊЕ

Град Ниш је, Одлуком о оснивању Сигурне куће за жене и децу жртве породичног насиља („Службени лист Града Ниша“, број 94/2010), основао Установу “Сигурна кућа за жене и децу жртве породичног насиља“, а у складу са чланом 3, 4. и 13. Закона о јавним службама („Службени гласник РС“, број 42/91 , 71/94, 79/2005 – др.закон, 81/2005 – испр.др.закона, 83/2005 - испр.др.закона и 83/2014 – др.закон) и чланом 37. Статута Града Ниша („Службени лист Града Ниша“, број 88/08,143/16).

На основу члана 21. Закона о јавним службама и члана 18. наведене Одлуке о оснивању, Привремени управни одбор Установе „Сигурна кућа за жене и децу жртве породичног насиља“, на седници одржаној дана 20.04.2011. године, донео је Статут Сигурне куће за жене и децу жртве породичног насиља.

На основу члана 23. Статута Сигурне куће за жене и децу жртве породичног насиља из Ниша, Управни одбор на седници одржаној 20.4.2017 године донео је Измену и допуну Статута. Изменом и допуном Статута Сигурне куће за жене и децу жртве породичног насиља мењају се :

* **услови за избор директора установе:**

За директора установе Сигурна кућа за жене и децу жртве породичног насиља из Ниша може бити именован држављанин Републике Србије који је стекао високо образовање на студијама другог степена (мастер академске студије, специјалистичке струковне студије), односно на основним студијама у трајању од најмање четири године и одговарајући академски односно стручни назив утврђен у области правних, економских, психолошких, педагошких, адрагошких и социолошких наука, односно стручни назив дипломирани социјални радник и има најмање пет година радног искуства у струци*,(Одредбама Статута било је предвиђено да за директора Установе може бити именовано лице које има високо образовање струке: социјални радник, правник, психолог, педагог, дефектолог, економиста, политиколог и социјолог и пет година радног искуства*)

* **рок за расписивање јавног конкурса за избор директора установе**

Јавни конкурс расписује се 30 дана пре истека мандата раније именованог директора *(Одредбама Статута било је предвиђено да се јавни конкурс расписује 60 дана пре истека мандата директора).*

* **рок за доставу предлога кандидата за избор директора Скупштини Града Ниша, од стране Управног одбора установе**

Управни одбор установе, дужан да у року од 15 дана од дана завршеног јавног конкурса Скупштини Града Ниша достави утврђени предлог кандидата за избор директора.( *Одредбама Статута било је предвиђено да је Управни одбор био дужан да у року од 30 дана од дана завршетка јавног конкурса Скупштине града достави утврђени предлог кандидата за избор директора).*

На основу члана 12. Закона о социјалној заштити („Службени гласник Републике Србије“, број 24/11), члана 37. Статута Града Ниша („Службени лист Града Ниша“, број 88/08 и 143/16) и члана 9. Одлуке о оснивању Сигурне куће за жене и децу жртве породичног насиља („Службени лист Града Ниша“, број 94/2010) Скупштина Града Ниша даје сагласност на Статут.

Имајући у виду да је Измена и допуна Статута Установе “ Сигурна кућа за жене и децу жртве породичног насиља “ из Ниша донета у складу са законом, прописима Града и циљевима оснивања Установе Секретаријат за дечију и социјалну заштиту предлаже доношење Решења о давању сагласности на овај акт.

СЕКРЕТАРИЈАТ ЗА ДЕЧИЈУ И

СОЦИЈАЛНУ ЗАШТИТУ

СЕКРЕТАР

Мирјана Поповић

\_\_\_\_\_\_\_\_\_\_\_\_\_\_\_